કરજણ. મૂળ પાકિસ્તાની અને હાલમાં કેનેડામાં રહેતાં મિન્હાજુલ કુરાન નામની સંસ્થાના વડા કરજણ ખાતે ધર્મસભા સંબોધવા આવ્યા હતા. કરજણમાં જ ઇન્ડિયાનું મિન્હાજુલ કુરાન નામની સંસ્થાનું હેડક્વાર્ટર સ્થાપવાનો વિરોધ કરજણ નગરના મુસ્લિમોએ કરી આ કાર્યક્રમની સમાંતર જ બીજો કાર્યક્રમ જૂના બજાર સાબરી હાઇસ્કૂલમાં રાખ્યો હતો. જેમાં કરજણનાં ૭પ ટકા મુસ્લિમો તથા ભરૂચ, વડોદરા, સાંસરોદ, સાધલી, ઉતરાજ, દયાદરા, વલણ ટંકારિયા, તાંદલજા, ગોરવાથી મુસ્લિમ આલમો તેમજ મુફ્તીઓ તથા આગેવાનો ભેગા થયા હતા. તેમજ પાંચ હજારની જનમેદનીમાં મુસ્લિમોએ તાહિરૂલ કાદરીનો વિરોધ કરી કાળા વાવટા ફરકાવ્યા હતા. તેમજ કરજણ મામલતદારને આવેદન આપ્યું હતું.